b'\n_START_ARTICLE_\nVirginie De Carne\n_START_PARAGRAPH_\nVirginie De Carne (s. 1977) on entinen belgialainen lentopalloilija ja nykyinen lentopallovalmentaja. Peliurallaan De Carne tunnettiin yhten\xc3\xa4 Euroopan parhaista hakkurin peliroolin pelaajista. Ennen uransa p\xc3\xa4\xc3\xa4t\xc3\xb6st\xc3\xa4 vuonna 2011 h\xc3\xa4n ehti voittaa muun muassa Belgian, Sveitsin ja Espanjan mestaruuden sek\xc3\xa4 Italian, Belgian, Sveitsin ja Espanjan cupin. Lis\xc3\xa4ksi De Carne pelasi Ven\xc3\xa4j\xc3\xa4n liigassa. My\xc3\xb6s De Carnen henkil\xc3\xb6kohtaiset meriitit peliuralta ovat huippuluokkaa: Mestarien liigan paras pistenainen, CEV-cupin paras sy\xc3\xb6tt\xc3\xa4j\xc3\xa4, Italian liigan paras sy\xc3\xb6tt\xc3\xa4j\xc3\xa4.  De Carne valittiin uransa aikana my\xc3\xb6s Belgian sek\xc3\xa4 Sveitsin liigan parhaimmaksi pelaajaksi. Vuoden 2009 EM-kisoissa h\xc3\xa4n oli kisojen toiseksi paras pistenainen._NEWLINE_Suomessa De Carne pelasi naisten Mestaruusliigassa kaudet 2009-2011 LP Viestin paidassa voittaen kaksi SM-kultaa. H\xc3\xa4net valittiin 2011 kauden naisliigapelaajaksi. Belgialaispelaajan peliura p\xc3\xa4\xc3\xa4ttyi kauteen 2011. De Carne voitti LP Viestiss\xc3\xa4 kaksi Suomen mestaruutta. Yhden kauden tauon j\xc3\xa4lkeen De Carne palasi kuitenkin lentopallokentille ja pelasi kauden 2012-13 Italian lentopalloliigassa Igor Gorgonzola Novarassa. Vuonna 2013 h\xc3\xa4nen peliuransa p\xc3\xa4\xc3\xa4ttyi lopullisesti ja belgialainen aloitti valmennusuransa toimimalla Salon Viestin p\xc3\xa4\xc3\xa4toimisena juniorivalmennusp\xc3\xa4\xc3\xa4llikk\xc3\xb6n\xc3\xa4. Kev\xc3\xa4\xc3\xa4ll\xc3\xa4 2016 naisten lentopalloliigassa pelaava LP Kangasala ilmoitti pestanneensa De Carnen p\xc3\xa4\xc3\xa4valmentajakseen. Sopimus kattaa vuodet 2016-2018.'